OpenLLM-France/wikimedia huggingface dataset:
# Criptofàgids

Els criptofàgids (Cryptophagidae) són una família de coleòpters polífags de la superfamília dels cucujoïdeus amb 60 gèneres i 600 espècies de distribució cosmopolita. Els adults i les larves s'alimenten exclusivament de fongs.

## Característiques

La seva mida varia d'1 a 11 mm de llargada i normalment tenen un cos ovalat i una cintura prima.

## Taxonomia

Se n'han descrit unes 600 espècies dins uns 60 gèneres en dues subfamílies.
Subfamílies:
* Atomariinae
* Cryptophaginae
Gèneres:
* Antherophagus
* Atomaria
* Coenoscelis
* Cryptophagus
* Ephistemus
* Henoticus
* Micrambe
* Ootypus
* Paramecosoma
* Renodesta
* Telmatophilus

## Referències

* ↑ Slipinski S.A., Leschen R.A.B., Lawrence J.F. 2011. Order Coleoptera Linnaeus, 1758. In: Zhang Z.-Q. (ed.) Animal biodiversity: An outline of higher-level classification and survey of taxonomic richness. Zootaxa 3148: 203–208, 2011
* 1 2 Cai, C. Y. and B. Wang. (2013). The oldest silken fungus beetle from the Early Cretaceous of southern China (Coleoptera: Cryptophagidae: Atomariinae). Alcheringa: An Australasian Journal of Palaeontology 37 1-4.
* ↑ Watson, L. and M. J. Dallwitz. 2003 onwards. Cryptophagidae. Arxivat 2011-05-14 a Wayback Machine. British Insects: The Families of Coleoptera. 2012 DELTA – DEscription Language for TAxonomy.
* ↑ Caterino, M. S., et al. (2008). A new genus of Caenoscelini (Cryptophagidae: Cryptophaginae) from California, with two new species. The Coleopterists Bulletin 62(4), 509-23.

## Enllaços externs

* Partial species list
# Catedral de Santa Sofia de Nóvgorod

Santa Sofia ("La sagrada saviesa de Déu") és la catedral de Nóvgorod. Va ser construïda del 1045 al 1052 i és la catedral més antiga de tota Rússia. La catedral de cinc cúpules de pedra va ser construïda per Vladimir de Nóvgorod en honor del seu pare, Yaroslav el Savi, com un signe de gratitud dels novgorodesos per la seva ajuda en el conflicte de Yaroslav amb el Rus de Kíev. Aquesta va reemplaçar una església més vella i de fusta de 13 cúpules construïda el 989, i que es va cremar. Va ser consagrada pel segon bisbe de Nóvgorod, Luka Zhidiata, el 14 de setembre de 1052.
Les cúpules van obtenir la seva forma de casc a la dècada del 1150, quan va ser restaurada després d'un incendi. L'interior va ser pintat en els segles xi i xii, però els frescos són difícils de veure a conseqüència dels freqüents incendis. En els anys 1850, parts de l'interior van ser repintades.
Del s. XII al s. XV la catedral va ser el centre espiritual i cerimonial de la República de Nóvgorod.
Durant l'ocupació nazi de Nóvgorod, el Kremlin va ser danyat greument a causa de les guerra i la destrucció nazi. Tot i això, la catedral va sobreviure. La gran creu del domo principal va ser retirada per soldats espanyols de la Divisió Blava de l'Exèrcit Alemany, durant la Segona Guerra Mundial. Durant seixanta anys va estar confinada al Museu de l'Acadèmia Militar d'enginyeria de Madrid, fins que el 16 de novembre de 2004 va ser oficialment retornada pel ministre de Defensa espanyol, José Bono a l'Església Ortodoxa Russa. La creu s'exhibeix actualment a l'interior de la Catedral, i a la part alta de la cúpula s'hi ha posat una reproducció.
# Ulla Pia

Ulla Pia (Copenhaguen, Dinamarca, 17 de febrer de 1945 - 22 d'agost de 2020) va ser una cantant danesa, coneguda internacionalment per a la seva participació l'any 1966 al Festival de la Cançó d'Eurovisió.

## Biografia

Ulla Pia comença la seva carrera com a cantant amb grups i orquestres a Copenhaguen. A mitjans dels anys 1960, canta amb el músic de jazz Finn Ziegler L'any 1966, és triada per participar en la selecció danesa per al concurs Eurovisió, Dansk Melodi Grand Prix. Interpreta la cançó « Stop - mens legen er go », i amb gran sorpresa, és la guanyadora. Ulla Pia declara a una entrevista que havia suposat que un dels seus competidors més coneguts (com Dario Campeotto o Gustav Winckler), guanyaria, i la seva victòria va ser un xoc per a ella.
Ulla Pia participa doncs a l'onzè Festival de la Cançó d'Eurovisió 1966, que va tenir lloc el 5 de març a la Ciutat de Luxemburg. La seva cançó Stop - mens legen er anar, només assoleix el catorzè lloc de divuit, malgrat una actuació on Ulla Pia és acompanyada a l'escena per dos ballarins, la qual cosa era inusual a l'època.
Dinamarca no participarà al concurs Eurovisió durant més de deu anys, fins a l'any 1978 després de la retirada del radiodifusor Danmarks Radio.
Als anys següents de la seva participació a l'Eurovisió, Ulla Pia va treure diversos singles populars a Dinamarca, sobretot « Karina » i « Flower Power Tøj ». Regularment va fer gires als anys 1970, però cap a la fi del decenni, compromisos familiars i un període de mala salut l'obliguen a retirar-se.

## Referències

* ↑ «Stod bag utallige ørehængere: Sangerinden Ulla Pia er død».
* ↑ «ESC National Finals 1966».
* ↑ «Interview with Ulla Pia» (en danès). esconnet.dk.
* ↑ «ESC History 1966». Arxivat de l'original el 2020-08-09. [Consulta: 2 febrer 2021].
# Vruda

Vruda (en rus: Вруда) és un poble (un possiólok) de l'óblast de Leningrad, a Rússia, que el 2017 tenia 298 habitants, pertany al districte de Vólossovo.

## Referències

* ↑ «Переписная оброчная книга Водской пятины 1500 года» С. 593 (304)
* ↑ Йордебокер Писцовые книги Ижорской земли. Том 1. Годы 1618—1623, С. 83
* ↑ «Генеральная карта провинции Ингерманландии» Э. Белинга и А. Андерсина, 1704 г., составлена по материалам 1678 г.
# Substància grisa

La substància grisa es troba a l'interior de l'encèfal i més concretament a la capa externa del cervell i a la interna de la medul·la espinal. Està formada pel conjunt de cossos cel·lulars i dendrites de les neurones. La substància grisa es distingeix de la substància blanca perquè conté nombrosos cossos cel·lulars i relativament pocs axons mielinitzats, mentre que la substància blanca conté relativament pocs cossos cel·lulars i es compon principalment d'axons mielinitzats de llarg abast.

## Referències

* ↑ Purves, Dale; Augustine, George J.; Fitzpatrick, David [et al.].. Neuroscience. 4th. Sinauer Associates, 2008, p. 15–16. ISBN 978-0-87893-697-7.

## Vegeu també

* Substància blanca
# Crescent Mills

Crescent Mills és una concentració de població designada pel cens dels Estats Units a l'estat de Califòrnia. Segons el cens del 2000 tenia 258 habitants.

## Demografia

Segons el cens del 2000, Crescent Mills tenia 258 habitants, 98 habitatges, i 73 famílies. La densitat de població era de 23,5 habitants per km².
Dels 98 habitatges en un 37,8% hi vivien nens de menys de 18 anys, en un 54,1% hi vivien parelles casades, en un 18,4% dones solteres, i en un 25,5% no eren unitats familiars. En el 25,5% dels habitatges hi vivien persones soles el 10,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,63 i el nombre mitjà de persones que vivien en cada família era de 3,14.
Per edats la població es repartia de la següent manera: un 29,1% tenia menys de 18 anys, un 6,6% entre 18 i 24, un 23,6% entre 25 i 44, un 27,5% de 45 a 60 i un 13,2% 65 anys o més.
L'edat mediana era de 40 anys. Per cada 100 dones de 18 o més anys hi havia 94,7 homes.
La renda mediana per habitatge era de 30.268 $ i la renda mediana per família de 30.357 $. Els homes tenien una renda mediana de 26.591 $ mentre que les dones 33.125 $. La renda per capita de la població era de 16.640 $. Entorn del 14,5% de les famílies i el 10,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Crescent Mills». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Crescent Mills». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# Postura

La postura o positura és la situació o manera com hom disposa el cos. Per extensió també és la manera d'estar disposats els membres del cos, la manera de posar-se o de moure's. Etimològicament ve de la mateixa paraula llatina, positura que significa "cosa a posar", "manera de posar-se".
A través de les sensacions propioceptives es té consciència de la disposició del cos en relació amb l'espai i en relació amb les seves diferents parts, que són la base receptiva del control del moviment de l'ésser humà. Els receptors sensorials que es troben en músculs i superfícies articulars reconeixen el canvi corporal en el grau de tensió d'aquestes estructures i envien la informació a les àrees propioceptives del cervell, on es processa la informació i es pren consciència de la situació espacial del cos o de les seves parts, així com la noció d'esquema corporal. La posició espacial del cos també està condicionada per la informació que prové de l'òrgan de l'equilibri, en l'orella interna, que determina més concretament els canvis de posició del cap en l'espai. La formació reticular del sistema nerviós controla la postura. La postura normalment va acompanyada d'uns hàbits posturals diferents per a cada tipus de persona.

## Enllaços externs

* The Posture Page (anglès)
# Josep Lacambra i Saborit

Josep Lacambra i Saborit (Barcelona, 20 de desembre de 1860 - Barcelona, 11 de gener de 1921) fou un empresari i polític català.

## Biografia

Josep Ferran Bartomeu Lacambra i Saborit (inscrit com a Saburit) va néixer a Barcelona, fill del fonedor Ferran Lacambra i Pujades i de la seva esposa, Concepció Saborit i Cuadrada. Pertanyia a una família industrial del sector metal·lúrgic originària de Sant Hipòlit de Voltregà, fou pare del també polític i empresari Francesc Lacambra i Lacambra i rebesnet dels fundadors de la dinastia, Francesc Lacambra i Terradelles (1760-1824) i Francesc Lacambra i Pont (1790-1870).
Fou propietari de la fàbrica de fosa i fabricació d'aram coneguda aleshores com a Farga d'Ordeig a les Masies de Voltregà i la colònia La Farga Lacambra de Torelló (avui La Farga Group). També fou propietari d'altres foneries i accionista principal de La Maquinista Terrestre i Marítima. El 1907 fou nomenat president de la Secció d'Indústria del Foment del Treball Nacional i fou elegit regidor a l'ajuntament de Barcelona pel districte II dins les llistes de la Lliga Regionalista, partit del qual era president de la Junta de Districte a La Barceloneta. El 1906 i el 1920 també fou membre de la Comissió de Metalls de la Cambra de Comerç, Indústria i Navegació de Barcelona i el 1913 vicepresident de la Secció Quarta del Primer Congrés Nacional d'Indústries Metal·lúrgiques.
Es va casar amb la seva cosina Esperança Lacambra i Rosell (*-1919), filla del seu oncle Joan Lacambra i Pujades. Josep Lacambra va morir l'11 de gener de 1921 a Barcelona.

## Referències

* ↑ Registre de Naixements de l'Ajuntament de Barcelona, any 1860, llibre 5è, foli 5, número de registre 5120.
* ↑ «Josep Lacambra i Saborit». Gran Enciclopèdia Catalana. Barcelona: Grup Enciclopèdia Catalana.
* ↑ Julià Cèlia Canyelles. Els governs de la ciutat de Barcelona (1875-1930). Ajuntament de Barcelona, 2013, p.184. ISBN 978-84-9850-461-3.
* ↑ «Esquela de defunció de Joan Lacambra i Pujades». La Publicidad, 17-12-1896, pàg. 1.
* ↑ «Esquela de defunció de Josep Lacambra i Saborit». La Veu de Catalunya, 23-01-1921, pàg. 1.
# Copa Intercontinental d'hoquei sobre patins masculina 1985

La segona edició de la Copa Intercontinental d'hoquei patins masculina es disputà a Sertãozinho (Brasil) del 2 al 10 de febrer del 1985. També s'anomenà Mundialet de Clubs.
Es disputà en format de lligueta, amb la participació de majoria de clubs sud-americans. Per primer cop, dos equips africans (d'Angola) en prengueren part, però en aquesta edició la representació europea es reduí a un club suís de segon nivell. El Sertãozinho es proclamà campió.

## Resultats

| X | Est | Pet | SM | Leo | Por | Vil | Int | TB |
| Estudiantil | | | | | | | | |
| Petro Luanda | 2-4 | | | | | | | |
| San Martin | D/V | 3-2 | | | | | | |
| Leões Luanda | D/V | 2-0 | 0-3 | | | | | |
| Português Recife | 4-3 | 4-4 | 3-2 | 5-2 | | | | |
| Villeneuve | 3-4 | - | 2-4 | 6-5 | 3-4 | | | |
| Internacional | 6-2 | 4-3 | 4-3 | 4-3 | E/E | 6-2 | | |
| Thomas Bata | 4-5 | 7-1 | 3-2 | 5-4 | 2-5 | 7-0 | 0-3 | |
| Sertãozinho | 4-1 | 4-1 | E/E | 6-1 | V/D | 6-3 | 1-1 | 5-0 |

## Classificació

| Pos. | Equip | Punts | PJ | PG | PE | PP | GF | GC | Dif. |
| 1 | Sertãozinho | 14 | 8 | 6 | 2 | 0 | 26 | 7 | 19 |
| 2 | Internacional | 14 | 8 | 6 | 2 | 0 | 28 | 14 | 14 |
| 3 | Português Recife | 12 | 8 | 5 | 2 | 1 | 25 | 16 | 9 |
| 4 | Estudiantil | 10 | 8 | 5 | 0 | 3 | 19 | 23 | -4 |
| 5 | Thomas Bata | 8 | 8 | 4 | 0 | 4 | 28 | 25 | 3 |
| 6 | San Martin | 7 | 8 | 3 | 1 | 4 | 17 | 14 | 3 |
| 7 | Leões Luanda | 2 | 8 | 1 | 0 | 7 | 17 | 29 | -12 |
| 8 | Villeneuve | 2 | 7 | 1 | 0 | 6 | 19 | 36 | -17 |
| 9 | Petro Luanda | 1 | 7 | 0 | 1 | 6 | 13 | 28 | -15 |

## Referències

* ↑ http://www.rinkhockey.net/intercont83.PDF

## Enllaços externs

* Resultats mundials d'hoquei patins (anglès)
# Catedral de Segòvia

La Catedral de Santa María y San Frutos és la catedral de la ciutat de Segòvia (Castella i Lleó), la construcció de la qual va començar el 1525. Va ser l'última catedral aixecada en estil gòtic a Espanya, quan arreu a Europa s'adoptava l'estil del Renaixement.

## Referències

* ↑ «Catedral» (en castellà). Turismo de Segovia. [Consulta: 24 agost 2015].
# UK Dance Chart

The Official UK Dance Chart (en català, La Llista Oficial de Dance Britànica) és una llista desenvolupada per The Official UK Charts Company. Tot i que la llista no pot ser escoltada en directe a la ràdio,, la seva compilació pot ser vista al lloc web de la BBC Radio 1 i a publicacions com la ChartsPlus i Music Week.

## Vegeu també

* UK Rock Chart
* UK Indie Chart
* UK R&B Chart

## Enllaços externs

* Lloc web de "The Official UK Dance Albums Chart" (anglès)
* Lloc web de "The Official UK Dance Singles Chart" (anglès)
# Vràjia sila

Вражья сила (títol original en rus, en català El poder del diable) és una òpera en cinc actes composta el 1866 per Aleksandr Serov sobre un llibret en rus d'Aleksandr Ostrovski i Piotr Kalàixnikov, basat en Ne tak jiví, kak khótxetsia d'Aleksandr Ostrovski. Es va estrenar el 7 d'abril de 1871 al Teatre Mariïnski de Sant Petersburg.
# SuperKaramba

SuperKaramba és una eina que permet fàcilment crear elements interactius a l'escriptori de KDE. Actualment només GNU/Linux està oficialment suportat, tot i que també funciona bé amb FreeBSD i NetBSD. Els seus competidors són Konfabulator, GDesklets i Apple Dashboard. DesktopX, està restringit a Microsoft Windows i no és un competidor directe.
Els programes interactius solen estar incrustats al fons de l'escriptori i no molesten a la visió normal d'aquest. L'ús de SuperKaramba no està limitat a KDE, però es necessiten certes llibreries d'aquests. SuperKaramba s'inclou amb KDE 3.5.

## Funcionament

Els autors usen fitxers de text per crear temes que defineixen els seus widgets. A més, hi ha l'opció d'afegir un guió amb Python per tal de fer els widgets interactius.

## Possibles usos

* Previsió metereològica interactiva
* Control i avís de reproducció de música amb XMMS o Amarok
* Calendari i notes
* Rellotges originals
* Monitor de sistema: CPU, xarxa i discs no extraibles
* Notificadors de nous correus electrònics
* Panells de notícies i agregadors de RSS
* Barres de menú animades
* Barres d'eines personalitzables

## Altres motors de widgets

* Yahoo! Widgets per a Windows i Mac
* Samurize per Windows
* DesktopX per Windows
* Kapsules per Windows
* AveDesk per Windows
* Dashboard per Mac
* gDesklets per Linux
* Windows Sidebar per Windows Vista y XP.

## Enllaços externs

* Pàgina del projecte a SourceForge
* Temes a kde-look.org Arxivat 2008-03-09 a Wayback Machine.
# Portada/efemèride maig 26

Esther Boix
« 25 de maig · 26 de maig · 27 de maig »
# Josep Jurch i Rivas

Josep Jurch i Rivas (Barcelona, 1800 - 1891) fou un compositor català i primer clarinet de l'orquestra del Liceu.
El 4 d'abril de 1847 estrenà en la inauguració del Liceu de Barcelona el ballet La Rondeña, amb coreografia de Joan Camprubí.

## Biografia

Abans dels deu anys, Josep Jurch va ingressar al primer regiment d'artilleria com el músic més jove, i sota la direcció del músic Josep Puig, amb qui va estudiar solfeig, flautí, clarinet i fagot, de manera que l'any 1829, o abans, ja estava treballant dintre una cobla, motiu pel qual, i sense coneixements d'harmonia, va compondre contradanses i diversos valsos. Com que al públic li va agradar molt i gràcies als consells dels seus amics, va decidir estudiar harmonia amb Francisco Arbós. L'any 1835, el van nombrar músic major d'un dels batallons de la Milícia Nacional de Barcelona. Més tard, va ser nomenat primer clarinet solista de l'Orquestra del Liceu. Amb la inauguració del Gran Teatre del Liceu l'any 1847, Jurch va agafar la direcció de la banda del mateix teatre.
L'any 1852, li van oferir la plaça de músic major del regiment d'infanteria de Navarra, que va ocupar fins al 1856. Aquell mateix any, va tornar al seu lloc de primer clarinet a l'Orquestra del Liceu fins al 1870 que, a causa de problemes de salut, ho va haver de deixar.
Jurch, va compondre al llarg de la seva vida, peces de tots els gèneres per a banda i orquestra, que en total sumen més de 2.000 obres. Era el propietari d'un magatzem de música i partitures a la rambla de Santa Mónica, número 12, de Barcelona.

## Referències

* ↑ Saldoni, Baltasar. Impr. á cargo de A. Perez Dubrull. Diccionario biográfico-bibliográfico de efemérides de músicos españoles (en castellà), 1880 [Consulta: 1r maig 2014].
* ↑ El Arte musical. s.n. [Consulta: 5 maig 2014].

## Enllaços externs

* Arxius catalans on es conserva obra de Josep Jurch Arxivat 2005-05-19 a Wayback Machine.
# Cyngen ap Cadell

* Per al rei de Powys del segle VI amb el mateix nom, vegeu «Cyngen Glodrydd».
Cyngen ap Cadell (? – 855) va ser un rei de Powys que visqué al segle ix.
En honor del seu re-besavi Elisedd ap Gwylog (i tal volta com a forma de legitimació de la dinastia), li feu erigir una columna a prop de l'abadia de Valle Crucis, el Pilar d'Eliseg.
Morí als voltants dels anys 854 o 855, en una peregrinació a Roma. Es creu que va ser el primer rei gal·les en visitar la ciutat després que l'església gal·lesa es reconciliés amb la romana (separades a causa del contenciós de la celebració de la Pasqua). Cyngen va ser el darrer rei en línia directa de la casa reial de Powys. Encara que tingué diversos fills, Elysedd, Ieuaf, Aeddan i Gruffudd ap Cyngen, el regne se l'annexà Rhodri El Gran, rei de Gwynedd, emparant-se en el fet que era fill de Nest, germana de Cyngen.

## Bibliografia

* John Edward Lloyd A history of Wales: from the earliest times to the Edwardian conquest London: Longmans, Green & Co., 1911}

## Enllaços externs

* Resum biogràfic (gal·lès)(anglès)
# Uji

Uji (宇治市, Uji-shi) és una localitat japonesa, localitzada a la prefectura de Kyoto, Japó. El 2003, la ciutat tenia una població estimada de 188.660 habitants i una densitat de població de 2.793 h/km². Té una àrea total de 67,55 km². Va rebre l'estatus de ciutat l'1 de març de 1951. Uji és famosa per la seva producció de te i per una de les ubicacions del clàssic de la Literatura japonesa Genji Monogatari. Dins del conjunt de monuments històrics de l'antiga Kyoto, declarat Patrimoni de la Humanitat per la Unesco l'any 1994, el temple budista Byōdō-in (平等院) i el santuari sintoista Ujigami-jinja (宇治上神社) són a Uji.

## Ciutats agermanades

* Kamloops, Columbia Britànica, Canadà

## Referències

* ↑ Fotografies d'Uji i els seus temples (anglès)

## Enllaços externs

* Lloc web oficial (en japonès)
# Vryheid

Vryheid és una localitat dedicada a la mineria del carbó i la ramaderia dins la província de KwaZulu-Natal, a Sud-àfrica. Vryheid en afrikaans vol dir "llibertat". Després que els mercenaris britànics i bòers haguessin ajudat Dinuzulu a derrota el seu rival per la successió del tron zulu Usibepu, aconseguiren que aquest els concedís terres de conreu al llarg del riu Mfolozi. El 5 d'agost de 1884 els mercenaris fundaren la Niewe Republiek (República Nova) amb Vryheid com a capital. Més tard fou incorporat a la República de Transvaal, però al final del Segona Guerra Bòer la ciutat i la seva àrea circumdant fou absorbida per la Colònia de Natal. Degut a la seva història, els ultranacionalistes afrikaners del Moviment de Resistència Afrikaner (AWB) l'han reclamat com a part del seu somniat Volkstaat.
# Steven Tronet

Steven Tronet (Calais, 14 d'octubre del 1986) és un ciclista francès professional des del 2007. Actualment milita a l'equip Armée de Terre. Del seu palmarès destaca el campionat nacional en ruta de 2015.

## Palmarès

* 2008
** Vencedor d'una etapa a la Ronda de l'Oise
* 2010
** 1r a la Ronda de l'Oise
* 2012
** Vencedor d'una etapa al Circuit de Lorena
* 2014
** 1r al Gran Premi de Lillers-Souvenir Bruno Comini
** 1r a la París-Troyes
* 2015
** Campió de França en ruta
** Vencedor d'una etapa al Circuit de les Ardenes
** Vencedor d'una etapa a la Ronda de l'Oise
** Vencedor d'una etapa a la Ruta del Sud

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Popivka (Crimea)

* Per a altres significats, vegeu «Popovka».
Popivka (en (ucraïnès): Попівка, en rus: Поповка) és un poble de la República Autònoma de Crimea a Ucraïna, que el 2014 tenia 292 habitants. Pertany al districte rural de Saki.

## Referències

* ↑ «Приказ Минкомсвязи России «О внесении изменений в Российскую систему и план нумерации, утверждённые приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Josep Masvasí

Josep Masvasí (Barcelona ? - Manresa, 29 de setembre de 1774) fou mestre de capella de diverses seus a Catalunya.
La formació musical -en cant, orgue, composició i viola- la rebé de Josep Picanyol a la capella del Palau de la Comtessa de Barcelona. Després va ser mestre de capella de la Col·legiata de Santa Anna de la mateixa ciutat fins a l'any 1731, quan anà a fer la mateixa tasca -sense passar oposicions- a la Seu de Manresa. Al cap de set anys, hi va crear el primer grup instrumental estable amb cinc ministrils, ja que abans els acompanyaments només eren amb orgue, o amb instrumentistes contractats per cada ocasió.
L'estada d'aquest músic a Manresa durant trenta-un anys, obrí el camí cap al nou estil que començava: el Classicisme. La seva jubilació tingué lloc l'any 1761, restant a Manresa fins a la seva mort. Es tenen poques notícies de la seva producció musical, car només es conserva un Responsori per les Matines de Nadal (1733), un motet Verbum caro factum est de 1733 que es conserva a l'Arxiu de Manuscrits Musicals de la Seu de Manresa, i dos oratoris: Al Rey de dos orbes los dos elogiad, i El Monarca protector que es cantà a la Cova de Sant Ignasi de Manresa del 8 a l'11 de juliol de 1745.

## Referències

* VILAR, Josep M. (1990): La música a la Seu de Manresa en el segle xviii. Manresa.

## Enllaços externs

* Biografia a ASMD Arxivat 2008-04-03 a Wayback Machine.